


SLUTTAVTALE
mellom
Selskap 
(Arbeidsgiveren)
og
Navn 
(Arbeidstakeren)

I forbindelse med omorganisering og nedbemanning i Arbeidsgiverens virksomhet er Arbeidstakeren vurdert som overtallig. Som alternativ til oppsigelse er Arbeidsgiveren og Arbeidstakeren blitt enige om følgende: 
Ansettelsesforholdet mellom Arbeidstakeren og Arbeidsgiveren opphører med virkning fra dato (Opphørstidspunktet). Alle rettigheter og plikter etter ansettelsesforholdet løper frem til og bortfaller på Opphørstidspunktet, med mindre annet følger av denne avtale. Arbeidstakeren vil være tilsluttet Arbeidsgiverens forsikrings- og pensjonsordninger frem til Opphørstidspunktet, med mindre Arbeidstakeren tar ansettelse hos ny arbeidsgiver tidligere. Tilbud om fortsettelsesforsikring utstedes etter de regler som gjelder for nevnte ordninger.
Partene er enige om at Arbeidstakeren skal fratre sin stilling dato (Fratredelsestidspunktet). 
Alternativ 1: Arbeidstakeren kan ikke påta seg annet arbeid, verv eller oppdrag i perioden frem til Opphørstidspunktet med mindre det er innhentet skriftlig samtykke fra  Selskapet. Inntekt fra eventuelt annet arbeid, verv eller oppdrag skal gå til fradrag krone for krone i lønn fra Arbeidsgiveren.
 Alternativ 2: Arbeidstakeren kan fritt ta annet arbeid, verv eller oppdrag i perioden frem til Opphørstidspunktet. Inntekt fra eventuelt annet arbeid, verv eller oppdrag kommer ikke til fradrag i lønn fra Arbeidsgiveren.
Som sluttvederlag utbetaler Arbeidsgiveren et beløp tilsvarende antall måneders ordinær lønn, totalt NOK sum (Sluttvederlaget). Sluttvederlaget utbetales i månedlige rater ved Arbeidsgiverens ordinære lønningsdager etter Opphørstidspunktet. Det opparbeides ikke feriepenger av Sluttvederlaget, og Sluttvederlaget anses ikke som pensjonsgivende inntekt i Arbeidsgivers tjenestepensjonsordning.
Ferie og feriepenger opptjent eller overført fra tidligere enn året før Opphørstidspunktet anses avviklet og utbetalt. Arbeidstakeren mottar forøvrig tilgodehavende og enda ikke uttatte feriepenger opptjent frem til Opphørstidspunktet, totalt NOK sum. Beløpet utbetales ved Arbeidsgiverens første ordinære lønningsdag etter Opphørstidspunktet.
Hver av partene er selv ansvarlige for skatter, avgifter mv. som faller på parten som følge av denne avtalen. Det foretas skattetrekk i utbetalingene fra Arbeidsgiveren etter vanlige regler, og beløpene innberettes til ligningsmyndighetene som ordinær lønn etter gjeldende regler.
Arbeidstakeren tilbakeleverer alle eiendeler som tilhører Arbeidsgiveren, herunder nøkler og andre adgangstegn, mobiltelefon, datautstyr, bil, arbeidsverktøy, dokumenter og elektronisk lagret informasjon. Tilbakelevering skal skje så snart som mulig, og senest innen Fratredelsestidspunktet. Dersom Arbeidstakeren har selskapsrelevant informasjon på egne lagringsmedier, skal dette innen samme tidspunkt utleveres til Arbeidsgiveren og deretter beviselig slettes. 
Arbeidsgiveren dekker karriererådgiving for Arbeidstakeren etter regning inntil NOK beløp. Karriererådgivingen må være avsluttet innen dato. Faktura sendes direkte til Arbeidsgiveren ved ….
Arbeidsgiveren utarbeider attest til Arbeidstakeren.
Ved inngåelsen av denne avtale er ethvert mellomværende i anledning arbeidsforholdet og avslutning av ansettelsesforholdet avgjort. Avtalen innebærer at Arbeidstakeren har frasagt seg retten til å påberope seg stillingsvernsreglene etter arbeidsmiljøloven, inkludert rettigheter til fortrinnsrett.
Arbeidstakeren er forpliktet til å bevare taushet om konfidensiell informasjon av enhver art, også etter at ansettelsesforholdet er avsluttet, samt om innholdet i denne sluttavtalen. Ansettelsesavtalens bestemmelser om taushetsplikt utgjør en integrert del av denne sluttavtalen.

